
2012 m. liepos 25 d. Nr. 3- 17
                                                                         ĮŽANGA

Pagal Lietuvos Respublikos valstybės ir savivaldybių turto valdymo, naudojimo ir disponavimo juo įstatymą viso Savivaldybei priklausančio turto ataskaitas VT-01 ir VT-02 rengia Savivaldybės administracija Lietuvos Respublikos vyriausybės nustatyta tvarka. Ataskaitose teikiama statistinė informacija apie savivaldybei priklausantį turtą pinigine išraiška pagal jo rūšis ir savivaldybės turto valdytojus, Savivaldybės turto valdytojų (institucijų, įstaigų ir organizacijų bei savivaldybės įmonių) įsipareigojimus pagal įsipareigojimų rūšis ataskaitinių ir praėjusių ataskaitinių metų pabaigoje.

Savivaldybės turto VT-02 ir VT-01 valstybės turto ataskaitos parengtos vykdant Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 27 straipsnio 9 dalies 10 punkto, Lietuvos Respublikos valstybės ir savivaldybių turto valdymo, naudojimo ir disponavimo juos įstatymo (Žin., 1998 Nr. 54-1492; 2002, Nr. 60-2412) 21 straipsnio 3 ir 4 dalių nuostatas ir Birštono savivaldybės kontrolės ir audito  tarnybos 2011 metų veiklos planą. Birštono savivaldybės kontrolės ir audito tarnybos kontrolierė Zita Pranckevičienė atliko Savivaldybės administracijos pateiktų Savivaldybės patikėjimo teise valdomo valstybės turto 2011 metų ataskaitos VT-01 bei Savivaldybės nuosavybės teise valdomo turto 2011 metų ataskaitos VT-02 auditą. Ataskaita ir išvada parengta atlikus Savivaldybės administracijos pateiktų Savivaldybei nuosavybės teise priklausančio turto ir patikėjimo teise valdomo valstybės turto 2011 metų ataskaitų patikrinimus bei visų Savivaldybės biudžetinių įstaigų pateiktas ataskaitas ir pirminius dokumentus, iš kurių šios ataskaitos buvo sudarytos.
                   Turto ataskaitų patikrinimo pagrindinis tikslas buvo nustatyti, ar ataskaitos parengtos pagal Lietuvos Respublikos ir Savivaldybės institucijų teisės aktų reikalavimus, nustatytus  ataskaitų rengimui.
                   Taip pat įvertinti turto ataskaitų duomenų teisingumą bei pareikšti nuomonę.
Audituojamas subjektas yra Birštono savivaldybės administracija, kuri pagal Lietuvos Respublikos vietos savivaldos įstatymo 29 straipsnio 8 dalies 5 punktą įstatymų nustatyta tvarka organizuoja ir kontroliuoja savivaldybės turto valdymą ir naudojimą.  Pagal Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 3 dalį Savivaldybės administracija yra atsakinga už turto ataskaitų VT-02 ir VT-01 parengimą ir pateikimą Savivaldybės tarybai ir Statistikos departamentui.

Audituojamas subjektas - Birštono savivaldybės administracija, adresas Jaunimo g. 2,  LT-59206 Birštonas.


Audituojamu laikotarpiu Birštono savivaldybės administracijos direktoriaus pareigas ėjo  Valentinas Vincas Revuckas. 
                   Audito ataskaitoje pateikti audito metu atlikti ir nustatyti dalykai, o nuomonė dėl turto ataskaitų pareiškiama išvadoje.
I. SAVIVALDYBEI NUOSAVYBĖS TEISE PRIKLAUSANČIO  IR PATIKĖJIMO TEISE VALDOMO VALSTYBĖS TURTO Ataskaitų  VT-02 ir VT-01 UŽ 2011 metus RENGIMO IR TEIKIMO tvarka

Valstybės ir savivaldybių turto valdymo, naudojimo ir disponavimo juo tvarką bei sąlygas, valstybės ir savivaldybių institucijų įgaliojimus šioje srityje nustato Lietuvos Respublikos valstybės ir savivaldybių turto valdymo, naudojimo ir disponavimo juo įstatymas. Savivaldybės, įstatymo nustatytais atvejais, valstybės turtą valdo, naudoja ir disponuoja juo patikėjimo teise.


Savivaldybei nuosavybės teise priklausančio ir patikėjimo teise valdomo valstybės turto savininko funkcijas, remdamasi įstatymais, įgyvendina Savivaldybės taryba. Savivaldybės taryba nustato nuosavybės teise priklausančio turto valdymo, naudojimo ir diosponavimo juo tvarką, išskyrus atvejus, kai ji nustatyta įstatymuose, taip pat priima sprendimus dėl Savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise. Savivaldybės įstaigos, įmonės ir organizacijos joms perduotą Savivaldybės turtą valdo, naudoja bei disponuoja juo pagal įstatymus Savivaldybės tarybos sprendimų nustatyta tvarka. Pagal Birštono savivaldybės administracijos direktoriaus 2011 m. sausio 31 d. įsakymu Nr. AV-22 patvirtintą Savivaldybės administracijos Ūkio, turto ir kaimo plėtros  skyriaus vyriausiojo specialisto pareigybės aprašymą, vienas iš šio specialisto uždavinių yra užtikrinti Savivaldybei perduodamo turto perėmimą bei Savivaldybės patikėjimo teise valdomo valstybės turto ir Savivaldybei nuosavybės teise priklausančio turto efektyvų valdymą, priežiūrą, apskaitą, apsaugą, naudojimą ir kt. Taip pat aprašyme yra nustatyta šio skyriaus specialisto funkcija perimti Savivaldybės nuosavybėn įstatymais ar kitais būdais jai priskirtą turtą, vykdyti valstybės ir Savivaldybės turto bei butų fondo apskaitą, rengti nekilnojamojo turto apskaitai reikalingą medžiagą. Pagal Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 3 dalį, ataskaitas apie Savivaldybei nuosavybės teise priklausantį turtą VT-02 ir patikėjimo teise valdomą valstybės turtą VT-01 rengia Savivaldybės administracija, vadovaudamasi Lietuvos Respublikos Vyriausybės 2001 m. spalio 17 d. nutarimu Nr. 1226 „Dėl valstybei ir savivaldybėms nuosavybės teise priklausančio turto ataskaitų rengimo ir teikimo“ (su vėlesniais pakeitimais) bei Statistikos departamento prie Lietuvos Respublikos Vyriausybės generalinio direktoriaus 2012 m. sausio 25 d. įsakymu Nr. DĮ-26 „Dėl valstybės ir savivaldybės turto metinių statistinių ataskaitų formų patvirtinimo“, patvirtintomis ataskaitų formomis. Šių ataskaitų V-oje dalyje „Pastabos“, nustatyta nurodyti praėjusių ataskaitinių metų turto ar įsipareigojimų likučių pasikeitimo priežastis, jei jie skiriasi nuo praėjusių metų ataskaitoje nurodytų. Kartu su formomis pateikiami „Paaiškinimai“ turto metinėms ataskaitoms pildyti, kuriuose, be kitų dalykų, nurodyta, kad visas biudžetinės įstaigos valdomas Savivaldybės turtas turi būti įrašytas į VT-02 ataskaitą, neatsižvelgiant į tai, ar šis turtas yra įtrauktas į „Išlaidų sąmatų vykdymo balansą“, ar jo apskaita tvarkoma atskirai. Į ataskaitą turi būti įtrauktas kitiems juridiniams asmenims patikėjimo teise perduotas Savivaldybės turtas.

Savivaldybės ataskaitoje VT-01 pateikti duomenys apie turtą, kuris nuosavybės teise priklauso valstybei ir kurį patikėjimo teise valdo Savivaldybė, ataskaitoje VT-02 pateikti duomenys apie Savivaldybės turto valdytojų biudžetinių įstaigų įsipareigojimus, kurie yra įtraukti į šių įstaigų finansinę atskaitomybę  bei apie jų patikėjimo teise valdomą Savivaldybės turtą. Prie šios ataskaitos turėtų būti ir įvairių turto grupių turto valdymo, naudojimo ir disponavimo pokyčių analizė (aiškinamasis raštas), t. y. informacija apie žemės sklypus; informacija apie gyvenamąsias patalpas (įsigyta, parduota, išnuomota, pripažinta netinkamomis gyventi, nurašyta ir kt.; informacija apie negyvenamąsias patalpas (išnuomota, suteikta panaudos pagrindais, patikėjimo teise, privatizuota, perduota VĮ Valstybės turto fondui, kitoms institucijoms, įmonėms ir organizacijoms, kurioms Savivaldybės turtas gali būti perduotas pagal teisės aktus, perimta Savivaldybės nuosavybėn, laisvų, nurašytų, perduoto Savivaldybės nuosavybėn bešeimininkio turto ir kt.), informacija apie inžinerinius statinius (kelius, aikšteles, vamzdynus, viadukus ir kt.; informacija apie statybos objektus; kita informacija apie turtą. 
                   Patikrinimo metu taip pat pastebėta, kad Savivaldybės administracijoje nereglamentuota turto ataskaitų rengimo tvarka, ataskaitos sudėtis ir joje teikiamų duomenų šaltiniai. Administracijos pasirinkti turto ataskaitų sudarymo metodai ir šaltiniai yra nepakankami, jie neužtikrina, kad turto ataskaitose bus pateikti visi reikiami duomenys, bet tik tie, kurie yra užregistruoti buhalterinėje apskaitoje.

Savivaldybei priklausančio turto apskaita tvarkoma Savivaldybės administracijos Apskaitos skyriuje, o Savivaldybės biudžetinėms įstaigoms perduoto turto - šių įstaigų buhalterijose. 


Iš pateiktų Savivaldybės biudžetinių įstaigų, Savivaldybės administracijos ir kitų įstaigų turto VT-01 ir VT-02 ataskaitų Savivaldybės administracijos Ūkio, turto ir kaimo plėtros skyriaus vyriausioji specialistė Nijolė Vaitkevičienė parengė suvestinę Savivaldybės patikėjimo teise valdomo valstybės turto 2011 m. ataskaitą VT-01 ir  nuosavybės teise valdomo savivaldybės turto 2011m. ataskaitą VT-02 (aritmetiniai šių ataskaitų duomenys) bei vadovaudamasi Valstybės ir savivaldybių turto valdymo, naudojimo ir disponavimo juo įstatymo 15 straipsnio 3 dalimi pateikė Savivaldybės tarybai, Merui, Kontrolės ir audito tarnybai ir Statistikos departamentui. Šio skyriaus vyriausios specialistės pareigybės aprašyme, kuris patvirtintas 2011 m. sausio 31 d. Savivaldybės administracijos direktoriaus įsakymu Nr. AV-22, V skyriaus 7 punkte nurodyta funkcija – rengti dokumentus dėl Savivaldybei nuosavybės teise priklausančio ir patikėjimo teise valdomo valstybės turto ir tvarkyti jo apskaitą bei 7.13. punkte – sudaryti  statistines ataskaitas pagal pareigybei priskirtų funkcijų sritis. 

II. TURTO ATASKAITŲ AUDITO TIKSLAI, APIMTIS IR METODAI

Ataskaitoje VT-01 Administracija pateikė praėjusių metų pabaigos duomenis apie nefinansinio turto 619 tūkst. Lt balansinę vertę, bei ataskaitinių metų pabaigos duomenis nefinansinio turto 611 tūkst. Lt balansinę vertę.

          Ataskaitoje VT-02 Administracija pateikė praėjusių ataskaitinių metų pabaigos duomenis apie nefinansinio turto 141441 tūkst. Lt balansinę vertę, apie 27588 tūkst. Lt finansinį turtą, apie 3567 tūkst. Lt įsipareigojimus, bei ataskaitinių metų pabaigos duomenis apie nefinansinio turto 132045 tūkst. Lt balansinę vertę, apie 29795 tūkst. Lt finansinį turtą ir apie 5549 tūkst. Lt įsipareigojimus.
          Nustatyta, kad Administracija turto ataskaitas VT-01 ir VT-02 pateikė tokios sudėties, kokia nustatyta Statistikos departamento generalinio direktoriaus 2012-01-25 įsakymu Nr. DĮ-26 patvirtintose formose ir paaiškinimuose turto statistinėms ataskaitoms pildyti. Ataskaitos parengtos pagal Savivaldybės biudžetinių įstaigų, Savivaldybės įmonių ir akcinių bendrovių ir kt., atsakingų asmenų sudarytas turto ataskaitas, kurios parengtos pagal 2011 metų finansinių ataskaitų duomenis.

         Vertinant 2011 metų turto ataskaitas  VT-01 ir VT-02 buvo apibendrinta duomenys visų Savivaldybės biudžetinių įstaigų 2011 metų finansinės atskaitomybės (balanso) ilgalaikio materialiojo ir nematerialiojo, trumpalaikio turto ir atsargų likučiai, ilgalaikio materialiojo ir nematerialiojo turto 2011 metų finansinės būklės ataskaita, atsargų ir trumpalaikio materialiojo turto 2011 metų finansinės atskaitomybės priedai  prie 8-ojo, 12-ojo, 13-ojo ir kitų VSAFAS standartų, jų atitikimas su pirminiais įstaigų buhalteriniais duomenimis (turto registrais, Didžiąja knyga). Tikrinta įtraukto į balansą turto egzistavimas, jo įregistravimas Nekilnojamojo turto registre, ilgalaikio turto nusidėvėjimo apskaičiavimas, turto judėjimo (gavimas, nurašymas) apskaita, patikrinta ar turtas teisinga verte apskaitytas apskaitos registruose, ar yra turto dokumentai, ar visi turto sandoriai laiku ir teisingai apskaityti, turto ir piniginių lėšų inventorizacijos pravedimas, turto apsaugos ir vidaus kontrolės užtikrinimas. Patikrinta visų biudžetinių įstaigų turto ataskaitų VT-01 ir VT-02 informacijos perkėlimas į suvestines Savivaldybės  turto ataskaitas.


Atliekant 2011 metų turto ataskaitų VT-01 ir VT-02 auditą ir rengiant audito ataskaitą ir audito išvadą buvo siekiama:

                        - pareikšti nepriklausomą nuomonę apie nuosavybės teise valdomo Savivaldybės turto ir patikėjimo teise valdomo valstybės turto 2011 metų finansinę būklę ir pateikti Savivaldybės tarybai informaciją, reikalingą turto ataskaitoms VT-02 ir VT-01 svarstyti;

                         - atskleisti savivaldybės valdomo  turto apskaitos, valdymo, naudojimo ir disponavimo juo problemas ir pateikti rekomendacijas, kaip jas spręsti.
                         Atliekant Savivaldybės administracijos, kitų biudžetinių organizacijų ir suvestinių visos Savivaldybės turto ataskaitų auditą buvo įvertinta:

                         - ar turto ataskaitose nėra reikšmingų informacijos  iškraipymų, lyginant su finansinėmis ataskaitomis ir kitais tvarkomais duomenimis, iš kurių jos buvo sudarytos, ar jos yra patikimos;

                         - ar turto ataskaitos parodo tikrą ir teisingą Savivaldybės valdomo  turto finansinę būklę;

                         - ar turto ataskaitos tinkamai parengtos pagal Lietuvos  Respublikos galiojančius teisės aktų reikalavimus, nustatytus šioms  turto ataskaitoms parengti, bei jų rengimo principus; 

                         - ar turto ataskaitos teisingai, pagrįstai ir visais reikšmingais atžvilgiais atspindi Savivaldybės valdomo ir naudojamo turto vertę, ar jose pateikta informacija yra tiksli ir naudinga, taip pat įvertinti, ar sandoriai buvo sudaryti teisingai ir laikantis teisės aktų reikalavimų, ar Savivaldybės administracijoje ir kitose biudžetinėse įstaigose sukurta vidaus kontrolės sistema užtikrino, kad turtas būtų teisėtai, efektyviai ir taupiai naudojamas ir teisingai apskaitytas;

                          - biudžeto lėšų, skirtų turto įsigijimui, tikslinis panaudojimas, bei įsigyto turto apskaita ir atspindėjimas finansinėje atskaitomybėje.

                   Patikrinta, ar visų biudžetinių įstaigų turto ir įsipareigojimų vertė įtraukta į turto ataskaitas; ar turto ataskaitų 2010-12-31 d. būklės likučiai sutapo su 2011-01-01 d. būklės likučiais, patikrinta uždarų akcinių bendrovių Savivaldybei priklausančių akcijų skaičius ir vertė bei viešosiose įstaigose dalininkų kapitalas, patikrinta ar ataskaitose pateikti 2011 metų pradžios ir pabaigos duomenys yra palyginami, tai yra sugrupuoti pagal viešojo sektoriaus apskaitos ir atskaitomybės standartus, ar ataskaitose turtas ir įsipareigojimai įvertinti pagal teisės aktų reikalavimus, ar lizingo būdu įsigyto turto likutinė vertė sutapo su 2011metų finansinių ataskaitų duomenimis.

Savivaldybės kontrolierė turto ataskaitų VT-01 ir VT-02 auditą atliko pagal Vietos savivaldos, Valstybės ir savivaldybių turto valdymo, naudojimo ir disponavimo juo įstatymų ir  audito reikalavimus. Turto ataskaitų patikrinimas ir vertinimas buvo atliktas taip, kad būtų pakankamas pagrindas nuomonei pareikšti.
                  Siekiant suplanuotų audito tikslų, patikrinta visi Savivaldybės turtą valdantys subjektai, susipažinta su Savivaldybės turto valdymo ir apskaitos procesais, įvertinta Savivaldybės asignavimų valdytojų turto bei įsipareigojimų 2011 metų inventorizacijų atlikimas, Savivaldybės tarybos 2011 metų sprendimų dėl turto perdavimo, priėmimo bei investavimo vykdymas, patikrinta ar pagal Vyriausybės nutarimus ir Savivaldybės tarybos sprendimus visos turto operacijos užregistruotos buhalterinėje apskaitoje, patikrinta turto ataskaitų VT-01 ir VT-02 duomenų atitikimas finansinių ataskaitų duomenims. Turto ataskaitose pateiktų turto pokyčių analizės informacijos vertinimas apsiribojo patikrinant šioje dalyje pateiktų duomenų atitikimą kitų turto ataskaitų sudedamųjų dalių duomenims ir neapėmė informacijos apie Savivaldybės administracijos veiksmų valdant, naudojant turtą ir juo disponuojant pokyčius vertinimo. Įvertinta turto ataskaitų parengimo teisinės bazės pokyčiai, jų sudarymo šaltiniai ir metodai.
III. TURTO ATASKAITŲ VT-01 IR VT-02 UŽ 2011 METUS DUOMENŲ PATIKIMUMO   VERTINIMAS


Pateiktoje Birštono savivaldybės patikėjimo teise valdomo valstybės turto suvestinėje turto ataskaitoje VT-01 2011-12-31 būklei atvaizduota 611 tūkst. Lt materialiojo turto likutinė vertė, sudarytoje iš šių įstaigų VT-01 turto ataskaitų: Savivaldybės administracija – 482 tūkst. Lt, Viešoji biblioteka – 38 tūkst.Lt,  Vienkiemio darželis mokykla – 13 tūkst. Lt, BĮ Birštono miesto tvarkymo tarnyba – 44 tūkst. Lt, Kultūros centras – 34 tūkst. Lt.
               Patikrinimo metu nustatyta, kad Vienkiemio darželio mokyklos turto ataskaitoje VT-01 3100 eilutėje 1-oje grafoje praėjusių metų (2010-12-31 d.)pabaigoje neparodyta medžiagų 9 tūkst.Lt kuris turi būti pagal pirminius dokumentus. Todėl ir 4000 eilutėje 1-oje grafoje turi būti parodyta ne 18 tūkst. Lt, bet 27 tūkst. Lt., ir 5657 eilutėje 2 – oje gr. bei 5660 eil. 4-oje gr ir 5000 eil. 2-oje ir 4-oje gr. parodyta 12 tūkst. Lt ataskaitinių metų pabaigoje nors pagal pirminius duomenis jų šiose grafose nereikėjo parodyti. Kultūros centro ataskaitos VT-01 5610 eil.2-oje gr. ir 4-oje gr. nereikėjo rodyti 22 tūkst. Lt, bei 5657 eil. 2-oje gr.ir 5660 eil. 4-oje gr. nereikėjo parodyti 35 tūkst. Lt ir 5000 eil. 2-oje ir 4-oje gr. nereikėjo parodyti 56 tūkst. Lt. ataskaitinių metų pabaigoje. Tikrinimo metu minėtų organizacijų turto ataskaitose šie neatitikimai buvo ištaisyti, ir suvestinėje turto ataskaitoje VT-01 ištaisyta 3100 eil. 1-oje gr. parodyta 9 tūkst. Lt ir 4000 eil. 1 gr. parodyta 628 tūkst. Lt, bei 5610 eil., 5657 eil.,5660 eil. ir 5000 eil.buvę duomenys anuliuoti. Ištaisius neatitikimus buvo pateiktos patikslintos Vienkiemio darželio –mokyklos ir Kultūros centro bei  suvestinė savivaldybės turto VT-01 ataskaitos.
            Vertinant, ar ataskaitoje teisingai pateiktas Savivaldybės patikėjimo teise valdomas turtas, peržiūrėta Lietuvos Respublikos Vyriausybės 2011 metų nutarimai dėl turto perdavimo Savivaldybei, taip pat Švietimo ministerijos ir kitų ministerijų raštai dėl turto perdavimo ir Savivaldybės tarybos 2011 metų sprendimai dėl sutikimo perimti perduodamą turtą bei perdavimo–priėmimo aktai. Šios peržiūros metu įvertinta, kurį valstybės turtą Vyriausybė perdavė Savivaldybės nuosavybėn, o kurį valdyti ir naudoti patikėjimo teise valstybės perduotoms funkcijoms vykdyti. Be to patikrinta, ar Savivaldybei perduotas valstybės turtas užregistruotas Savivaldybės administracijos arba biudžetinių įstaigų apskaitoje, ar atitinkamai atvaizduotas VT-01 ar VT-02  2011 metų turto ataskaitose. 


Lietuvos Respublikos Vyriausybės nutarimais perduodamas turtas Savivaldybės nuosavybėn arba valdyti patikėjimo teise, šių nutarimų pagrindu, ministerijos savo raštais ir turto perdavimo - priėmimo aktais perduoda turtą Savivaldybei.


Audito metu nustatyta, kad Vyriausybės nutarimais perduodant turtą Savivaldybei iš ministerijų susidaro teisės aktų neatitikimų jį įtraukiant į apskaitą. Pavyzdžiui, gaunant turtą iš Švietimo ir mokslo ministerijos arba iš Kultūros ministerijos bei iš Mažvydo bibliotekos pagal važtaraščius ir sertifikatus, turtas yra perduodamas Savivaldybės  biudžetinėms įstaigoms (Birštono gimnazijai, Birštono viešąjai bibliotekai), kai tuo tarpu turto perdavimas ministerijų perdavimo -priėmimo aktais  dar nebūna įformintas ir įforminamas daug vėliau, kartais ir kitais metais. Dėl šių priežasčių į apskaitą turtas yra įtraukiamas tik gavus turto perdavimo - priėmimo aktus.


Visos biudžetinės įstaigos, kurios turi patikėjimo teise valdomo valstybės turto, sudarydamos 2011 metų turto ataskaitas VT-01 ištaisė 2010 metais padarytus neatitikimus, apskaitant šį turtą finansinėje atskaitomybėje bei turto ataskaitoje VT-01.

Savivaldybei nuosavybės teise 2011 metais valdomo turto vertę ir įsipareigojimus Savivaldybės administracija atvaizdavo Savivaldybės turto ataskaitoje VT-02. Ataskaitos VT-02 finansinio audito metu vertinta, ar biudžetinių įstaigų ir Savivaldybės administracijos buhalterinėje apskaitoje užregistruoti ir ataskaitoje atvaizduoti turto vertės pokyčiai dėl turto įsigijimo ir perdavimo, likvidavimo bei ataskaitos duomenų šaltinių patikimumas. Tuo tikslu patikrinta Savivaldybė tarybos sprendimų turto valdymo klausimais pagrindu atliktų ūkinių operacijų su turtu registravimas buhalterinėje apskaitoje bei Savivaldybės administracijos Apskaitos skyriaus ir biudžetinių įstaigų sudarytų turto ataskaitų duomenų atitikimas 2011 metų finansinės atskaitomybės ir išlaidų sąmatų vykdymo balansų duomenims.

         Pagal suvestinės Birštono savivaldybės nuosavybės teise valdomo turto ataskaitos VT-02  2011-12-31 duomenis Savivaldybės turtas parodytas - 132045 tūkst. Lt, tame tarpe ilgalaikis materialusis turtas –129921 tūkst. Lt, ilgalaikis nematerialusis turtas –1726 tūkst. Lt, atsargos – 398 tūkst. Lt, pinigai bankų sąskaitose - 1488 tūkst. Lt, akcijos UAB – 22039 tūkst. Lt,  akcijos VŠĮ – 325 tūkst. Lt, gautinos sumos – 3198 tūkst. Lt, mokėtinos sumos –2528 tūkst. Lt, trumpalaikės paskolos – 1000 tūkst. Lt, ilgalaikės paskolos – 1745 tūkst. Lt, lizingas – 276 tūkst. Lt. 
             Išanalizavus Ataskaitos VT-02 duomenis ir palyginus juos su finansinių ir kitų ataskaitų duomenimis buvo nustatyti toliau pateikiami neatitikimai ataskaitos VT-02 2011 metų pradžios ir pabaigos duomenyse: 
             Suvestinėje turto ataskaitoje praėjusių ataskaitinių metų pabaigoje nurodyta 300 tūkst. Lt didesnė turto kitos mašinos ir įrengimai suma (1350 eil.) nei savivaldybės viešojo sektoriaus subjektų finansinės būklės ataskaitose ir turto ataskaitose. Todėl ir nefinansinis turtas iš viso nurodyta suma (4000eil. 1-oje gr.) nurodyta suma yra 300 tūkst. Lt didesnė.

            Savivaldybės administracijos turto ataskaitoje VT-02 ataskaitinių metų pabaigoje nurodyta 11624 tūkst. Lt mažesnė suma nebaigta statyba (1700 eil. 2-oje gr.) negu finansinės būklės ataskaitoje, taip pat mažesnė 4 tūkst. Lt suma kitas nematerialus turtas (2800 eil. 2-oje gr.), ir iš viso nefinansinis turtas nurodyta 11628 tūkst. Lt mažesnė suma ( 4000 eil. 2-oje gr.), taip pat nurodyta 917 tūkst. Lt mažesnė suma UAB akcijos (5412 eil. 2-oje gr.), 3 tūkst. Lt didesnė suma VŠĮ akcijos (5435 eil. 2-oje gr.), 114 tūkst. Lt mažesnė suma prekybos skolos ir avansai (5610 eil. 2-oje gr.), 80 tūkst. Lt didesnė suma savivaldybės biudžeto tarpusavio įsiskolinimai (5657 eil. 2-oje gr.) ir iš viso finansinis turtas (5000 eil. 2-oje gr.) nurodyta 948 tūkst. Lt mažesnė suma.

             Savivaldybės administracijos Biudžeto skyriaus turto ataskaitos VT-02 ataskaitinių metų pabaigoje nurodyta 1 tūkst. Lt didesnė suma pinigai banko sąskaitos (5120 eil. 2-oje gr.), 5310 eil. 2-oje gr. nurodyta 1000 tūkst. Lt trumpalaikės paskolos ir 5320 eil. 2-oje gr. 1745 tūkst. Lt ilgalaikės paskolos, kurios čia neturėjo būti parodytos, 5630 eil. 2-oje gr. neparodyta 29 tūkst. Lt mokesčiai, 18 tūkst. Lt mažesne suma parodyta kitas finansinis turtas (5660 eil. 2-oje gr.) dėl to finansinis turtas iš viso nurodytas 2699 tūkst. Lt didesne suma (5000 eil. 2-oje gr.). Ataskaitoje 1386 tūkst. Lt mažesne suma nurodyta praėjusių ataskaitonių metų įsipareigojimų (sukaupto finansavimo biudžeto įsipareigojimai įstaigoms) 5657 eil. 3-oje gr., taip pat 1386 tūkst. Lt mažesne suma ir 5000 eil. 3-oje gr. viso įsipareigojimai. Ataskaitoje ataskaitinių metų pabaigoje 1080 tūkst. Lt mažesne suma nurodyta savivaldybių biudžeto įsipareigojimai (5657 eil. 4-oje gr.), taip pat 5660 eil. 4-oje gr. neparodyta 120 tūkst. Lt kiti įsipareigojimai todėl 5000 eil 4-oje gr. nurodyta 1199 tūkst. Lt mažesne suma viso įsipareigojimai.
           Birštono vienkiemio darželis mokykla ataskaitoje VT-02 praėjusių ir ataskaitinių metų pradžioje neparodė medžiagų 3100 eil. 1-oje gr. 0,1 tūkst. Lt ir 2-oje gr. 0,2 tūkst. Lt., taip pat ataskaitinių metų pradžioje 12 tūkst. Lt mažesne suma parodė gautinas sumas iš sav. biudžeto (5657 eil. 2-oje gr.) todėl ir viso finansinis turtas (5000 eil. 2-oje gr. ) parodyta 12 tūkst. Lt mažesne suma, taip pat 12 tūkst. Lt mažesne suma parodyta mokėtinos sumos (5660 eil. 4-oje gr.) todėl ir viso įsipareigojimai (5000 eil. 4-oje gr.) parodyta 12 tūkst. Lt mažesnė suma. 
             Birštono kultūros centro ataskaitos VT-02 ataskaitinių metų pabaigos duomenimis 6 tūkst. Lt mažesne suma parodyta prekybos skolos (5610 eil. 2-oje gr.), 56 tūkst. Lt mažesne suma parodyta gautinos sumos iš sav. biudžeto (5657 eil. 2-oje gr.), 6 tūkst. Lt didesne suma parodyta kitas finansinis turtas (5660 eil. 2-oje gr.), todėl 56 tūkst. Lt mažesnia suma parodyta viso finansinis turtas (5000 eil. 2-oje gr.), taip pat 22 tūkst. Lt mažesne suma parodyta mokėtinos sumos susijusios su prekių ir paslaugų pardavimu (5610 eil. 4-oje gr.), 35 tūkst. Lt mažesne suma parodyta mokėtinos sumos darbuotojams (sukauptas atostogų rezervas)  5660 eil. 4-oje gr., todėl iš viso įsipareigojimai parodyta 57 tūkst. Lt mažesne suma (5000 eil. 4-oje gr.) negu finansinės būklės ataskaitoje. Kultūros centro finansinės būklės ataskaitoje gautinos sumos iš sav. biudžeto 2,1 tūkst. Lt parodytos į gautinas sumas už turto naudojimą, todėl finansinės būklės ataskaitoje turi būti gautinos sumos už turto naudojimą ne ne 32 tūkst Lt bet 30 tūkst. Lt ir sukauptos gautinos sumos ne 56 tūkst. Lt, bet 58 tūkst. Lt.
             BĮ Birštono miesto tvarkymo tarnybos ataskaitos VT-02 ataskaitinių metų duomenimis 9 tūkst Lt mažesne suma parodyta gautinos sumos susijusios su prekių pardavimu (5610 eil. 2-oje gr.), 9 tūkst. Lt didesne suma parodyta gautinos sumos iš sav. biudžeto (5667 eil 2-oje gr.), taip pat 3 tūkst Lt neparodyta mokėtinos sumo socialiniam draudimui (5640 eil. 4-oje gr.) todėl 3 tūkst. Lt mažesne suma parodyta iš viso įsipareigojimai (5000 eil. 4-oje gr.). 
            Patikrinimo metu nustatyti neatitikimai biudžetinių įstaigų savivaldybės nuosavybės teise valdomo turto ataskaitose VT-02 praėjusių metų pabaigoje ir ataskaitinių metų pabaigoje ištaisyti, parengtos patikslintos ataskaitos, kurių duomenys atitinka su finansinių ataskaitų duomenimis, ir pateiktos Savivaldybės administracijai, pagal kurias parengta patikslinta bendra Savivaldybės turto ataskaita VT-02. 
              Patikslintoje Savivaldybės turto ataskaitoje VT-02 Savivaldybė nuosavybės teise valdomo turto 2011-01-01 duomenimis atvaizduota – 141141 tūkst. Lt, ( patikslinta mažiau 300 tūkst. Lt), gautinos sumos iš savivaldybės  biudžeto 1874 tūkst. Lt (patikslinta 21 tūkst. Lt daugiau) ir viso finansinis turtas 27588 tūkst. Lt (patikslinta 21 tūkst. Lt daugiau), mokėtinos sumos iš savivaldybės biudžeto – 1760 tūkst. Lt (patikslinta 1386 tūkst. Lt daugiau) ir iš viso įsipareigojimai – 4953 tūkst. Lt (patikslinta 1386 tūkst. Lt daugiau).

            2011-12-31 duomenimis parodyta 143674 tūkst. Lt (patikslinta daugiau 11630 tūkst. Lt) tame tarpe nebaigta statyba 18686 tūkst. Lt (patikslinta daugiau 11624 tūkst. Lt), kitas nematerialus turtas 1414 tūkst. Lt (patikslinta daugiau 4 tūkst. Lt)  ir medžiagos 352 tūkst. Lt (patikslinta 0,2 tūkst. Lt) ilgalaikis materialus turtas - 141546 tūkst. Lt, ilgalaikis nematerialus turtas – 1730 tūkst. Lt, atsargos – 398 tūkst. Lt, pinigai bankų sąskaitose – 1487 tūkst. Lt, (patikslinta mažiau 1 tūkst. Lt) iš turto 5310 ir 5320 eil 2-gr. išminusuota parodytos trumpalaikės 1000 tūkst. Lt  ir ilgalaikės 1745 tūkst. Lt paskolos, UAB akcijos atvaizduota 22956 tūkst. Lt (patikslinta 917 tūkst. Lt daugiau), VŠĮ akcijos parodyta 322 tūkst. Lt (patikslinta 3 tūkst. Lt mažiau), gautinos sumos susijusios su prekių pardavimu -  223 tūkst. Lt (patikslinta 129 tūkst. Lt daugiau), gautinos sumos mokesčiai – 34 tūkst. Lt (patikslinta 29 tūkst. Lt daugiau), gautinos sumos iš sav. biudžeto – 1249 tūkst. Lt (patikslinta 21 tūkst. Lt mažiau), kitas finansinis turtas – 194 tūkst. Lt (patikslinta 1635 tūkst. Lt mažiau) ir iš viso finansinis turtas – 26465 tūkst. Lt (patikslinta 3330 tūkst. Lt mažiau), įsipareigojimai susiję su prekių pardavimu – 1275 tūkst. Lt (patikslinta 22 tūkst. Lt daugiau), įsipareigoijmai soc. draudimui – 3 tūkst. Lt (patikslinta 3 tūkst. Lt daugiau), palūkanos už paskolas 1 tūkst. Lt (patikslinta 1 tūkst. Lt daugiau), savivaldybės biudžeto ir biudžetinių įstaigų tarpusavio įsipareigojimai – 1180 tūkst. Lt (patikslinta 1080 tūkst. Lt daugiau), kiti įsipareigojimai -1341 tūkst. Lt (patikslinta 166 tūkst. Lt daugiau), lizingas – 276 tūkst. Lt, trumpalaikės paskolos – 1000 tūkst. Lt, ilgalaikės paskolos – 1745 tūkst. Lt ir viso įsipareigojimai – 6821 tūkst. Lt (patikslinta 1272 tūkst. Lt daugiau). Patikslintoje Savivaldybės turto ataskaitoje VT-02 duomenys atitinka suvestiniams finansinių ataskaitų duomenims.
             Patikrinimo metu nustatyta, Kultūros centras naudojasi dviem garažais, kurie yra apskaityti savivaldybės administracijos balanse ir neperduoti Kultūros centrui. 
            Savivaldybės  mokėtinos sumos lyginant su 2010 metais 1868 tūkst. Lt padidėjo tai įtakojo  paimtos 1000 tūkst.Lt trumpalaikė ir 1745 tūkst Lt ilgalaikė paskolos. Daugumoje Savivaldybės  įsiskolinimai yra už einamą mėnesį, didžiausias įsiskolinimas yra Savivaldybės administracijoje 5869 tūkst. Lt, visų biudžetinių įstaigų įsipareigojimai yra už einamojo mėnesio elektros energiją, šildymą, vandenį ir kt.  Savivaldybės gautinos sumos įsiskolinimai lyginant su 2010 metais 1123 tūkst. Lt sumažėjo, didžiausios gautinos sumos yra Savivaldybės administracijos 663 tūkst.Lt.
           Savivaldybės administracija turi senaties ilgalaikių skolininkų, t.y.  didžiausią senaties ilgalaikę skolą Savivaldybės administracijai turi VŠĮ Chomičiaus krepšinio mokykla  už nuomą – 117,29 tūkst. Lt (įvykus teismui perduota anstoliams išieškojimui), AB „Mikotel Group“ – 54,12 tūkst. Lt (sumokėta 2012 m liepos mėn.), E. Benaitienės skola-15,0 tūkst. Lt (savivaldybės suteikta paskola iš verslo skatinimo fondo, įvykus teismui perduota anstoliams išieškojimui), R.Vyšniausko skola – 12,21 tūkst. Lt už automobilio remontą (moka dalimis), V. Baškio - už nuomą 1,90 tūkst. Lt. Birštono miesto gyventojai butų savininkai už komunalinius patarnavimus senaties įsiskolinimas – 11,52 tūkst. Lt, socialinio būsto nuomos įsiskolinimas -11,33 tūkst.Lt. Birštono kultūros  centrui ilgalaikis debitorinis įsiskolinimas yra UAB „Vilbana“ už pastato nuomą - 31,49 tūkst. Lt, iš jų 8,89 tūkst. Lt delspinigiai (vyksta teisminiai procesai). 
                   Peržiūrėjus 2011 metais Savivaldybės administracijos ir biudžetinių įstaigų ilgalaikio ir trumpalaikio turto bei atsargų apskaitos dokumentus bei ūkines operacijas, reikšmingų pažeidimų ar neatitikimų nenustatyta. Tai leidžia teigti, kad turto ir atsargų ūkinės operacijos priskirtinos normaliai įstaigų ūkinei veiklai. Ūkinės operacijos, susijusios su turto įsigijimu 2011 metais atvaizduotos apskaitoje, ilgalaikio, trumpalaikio ir atsargų judėjimo ir apskaitos registruose, kurių duomenys sutinka su Didžiosios knygos bei finansinės būklės ataskaitų duomenimis.


Pažymėtina, kad Savivaldybės administracija ir kitos biudžetinės įstaigos, rengdamos turto ataskaitas už 2011 metus, atkreipė dėmesį į Savivaldybės kontrolės ir audito tarnybos audito metu rastus neatitikimus, ir siekdamos įgyvendinti pateiktas rekomendacijas ištaisė turto apskaitos klaidas, ėmėsi priemonių spręsti su Savivaldybės nuosavybės teise priklausančio bei patikėjimo teise valdomo valstybės turto valdymu, naudojimu ir disponavimu susijusias problemas.

                Savivaldybės administracija, atsižvelgė į kontrolierės pateiktas rekomendacijas ir per 2011 metus inventorizavo ir apskaitė Nekilnojamojo turto registre didelę dalį neinventorizuotų objektų. Turto inventorizavimui bei įregistravimui turto registre 2011 metais Savivaldybės biudžete buvo numatyta reikalingos lėšos turto inventorizavimui ir registravimui.

                Ištaisyti neatitikimai padaryti 2010 m. pravedant turto inventorizacijas, 2011 metais visose Savivaldybės biudžetinėse įstaigose išskyrus Birštono vaikų lošelį – darželį „Vyturėlis“ atlikta viso turto inventorizacjijos, surašyti inventorizacijos apyrašai, vadovaujantis Lietuvos Respublikos Vyriausybės 2008-04-17 nutarimu Nr. 370 patvirtintomis naujos redakcijos inventorizasijos taisyklėmis. Atsižvelgiant į Kontrolės ir audito tarnybos rekomendacijas, pateiktas 2010 metais, Savivaldybės administracija ir kitos biudžetinės įstaigos, atliekant 2011 metų turto inventorizacijas, priėmė sprendimus dėl Savivaldybės nereikalingo ir netinkamo (negalimo) naudoti turto ir jį nurašė, vadovaudamiesi teisės aktais ir Savivaldybės tarybos patvirtinta  Savivaldybės  turto pripažinimo nereikalingu ir netinkamu naudoti tvarka.

         Apibendrinus Savivaldybės administracijos ir kitų biudžetinių įstaigų 2011 m. turto ataskaitų, finansinės būklės ataskaitų ir kitų buhalterinių dokumentų patikrinimo rezultatus, kurių pagrindu buvo vertinama, kaip yra valdomas Savivaldybės turtas ir kaip juo disponuojama, nustatyta, kad per 2011 metus savivaldybės turto apskaita nepasikeitė, nevedama bendra viso Savivaldybės turto apskaita, dalis turto (muziejinės vertybės) lieka neapskaityta ir neįvertinta dalis turto dar yra  neįregistruota Nekilnojamojo turto registre, dėl to ataskaitos nerodo tikros ir teisingos turto finansinės būklės.                       

           Audito metu Savivaldybės administracijoje ir kitose biudžetinėse įstaigose su paminėtais nustatytais neatitikimais supažindinti atsakingi darbuotojai, pateiktos rekomendacijos klaidoms ir neatitikimams ištaisyti bei jų išvengti ateityje.

            Vertinant turto ataskaitų duomenų patikimumą, atkreipiant dėmesį į audito ataskaitoje išdėstytus dalykus, nustatyta, kad patikslintose turto ataskaitose VT-01 ir VT-02 nėra reikšmingų neatitikimų, lyginant su Savivaldybės administracijos ir biudžetinių įstaigų statistinėmis ataskaitomis, finansinės būklės ataskaitomis ir kitais pirminiais duomenimis, iš kurių turto ataskaitos buvo sudarytos.

            Patikrinimo metu nustatyta, kad patikslintos turto ataskaitos VT-01 ir VT-02 yra parengtos pagal teisės aktų reikalavimus, nustatytus Savivaldybei nuosavybės teise  valdomo turto ir patikėjimo teise valdomo valstybės turto, ataskaitų sudarymui, jose nėra reikšmingų iškraipymų, lyginant su finansinių ataskaitų duomenimis, iš kurių šios ataskaitos buvo sudarytos.
Išanalizavus Savivaldybės viešojo sektoriaus subjektų ir kitų kontroliuojamų subjektų patikrinimo rezultatus ir kontrolės užduočių metu nurodytus reikšmingus neatitikimus pažymima biudžetinių organizacijų ir Savivaldybės administracijos pastangos operatyviai taisant pasitaikiusias klaidas turto ataskaitose. Taip pat nustačius, kad Savivaldybės nuosavybės teise valdomo turto 2010 metų VT-02 metinė ir patikėjimo teise valdomo valstybės turto 2010 metų VT-01 metinė ataskaitose nurodyti neatitikimai, patikrinimo metu buvo ištaisyti, bei pateiktos patikslintos  VT-01 ir VT-02 turto ataskaitos bei  siekiant, kad neatitikimai nesikartotų ateityje, Savivaldybės administracijai rekomenduojame: 

                 1.Sukurti papildomas vidaus kontrolės procedūras, kurios užtikrintų teisingų ir tikrų duomenų pateikimą ir išsamų turto ir įsipareigojimų būklės atskleidimą turto ataskaitose, kurios atspindėtų Savivaldybės viešojo sektoriaus subjektų finansinės būklės ataskaitų ir kitų ataskaitų duomenis iš kurių jos sudarytos.
                2. Patikslintas 2011 metų VT-01 ir VT-02 turto ataskaitas pateikti teisės aktais nustatytoms institucijoms.
                3. Nekilnojamojo turto registre įregistruoti likusį Savivaldybei priklausantį neįregistruotą turtą. 
               4.  Daugiau dėmesio skirti ilgalaikių skolų išieškojimui.
               5. Spręsti klausimą dėl bendros Savivaldybės turto apskaitos įvedimo savivaldybės administracijoje.
                Apie rekomendacijų įgyvendinimą informuoti Savivaldybės kontrolės ir audito tarnybą iki 2012 metų rugsėjo 01 d.

Kontrolierė

              Zita Pranckevičienė

Su ataskaita susipažino:

Savivaldybės administracijos direktorius

                    Valentinas Vincas Revuckas

Ūkio, turto ir kaimo plėtros skyriaus vyriausioji specialistė                    Nijolė Vaitkevičienė                                                               

	
	


